VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2013 M. LIEPOS 12 D. ĮSAKYMO NR. V-352 „DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DARBO REGLAMENTO PATVIRTINIMO“ PAKEITIMO

2022 m. gruodžio 23 d. Nr. V-483

Vilnius

Atsižvelgdama į Lietuvos Respublikos darbo kodekso 112 straipsnio pakeitimo įstatymą:

1. P a k e i č i u Valstybinio socialinio draudimo fondo valdybos prie Socialinės apsaugos ir darbo ministerijos darbo reglamentą, patvirtintą Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2013 m. liepos 12 d. įsakymu Nr. V-352 „Dėl Valstybinio socialinio draudimo fondo valdybos prie Socialinės apsaugos ir darbo ministerijos darbo reglamento patvirtinimo“ (toliau – Reglamentas):

1.1. pakeičiu Reglamento 1861 punktą ir išdėstau jį taip:

„1861. Darbuotojams pateikus Personalo valdymo skyriaus vedėjui adresuotą prašymą ir atitinkamą aplinkybę patvirtinančius dokumentus, Personalo valdymo skyriaus vedėjas darbuotojams:

1861.1. auginantiems vaiką (-us) iki trejų metų – nustato sutrumpintą 32 valandų per savaitę darbo laiko normą;

1861.2. auginantiems vieną vaiką iki dvylikos metų – suteikia vieną papildomą poilsio dieną per kalendorinių metų ketvirtį (arba sutrumpina darbo laiką aštuoniomis valandomis per kalendorinių metų ketvirtį);

1861.3. auginantiems neįgalų vaiką iki aštuoniolikos metų arba du vaikus iki dvylikos metų – suteikia vieną papildomą poilsio dieną per mėnesį (arba sutrumpina darbo laiką dviem valandomis per savaitę);

1861.4. auginantiems tris ir daugiau vaikų iki dvylikos metų arba auginantiems du vaikus iki dvylikos metų, kai vienas arba abu vaikai yra neįgalūs, – suteikia dvi papildomas poilsio dienas per mėnesį (arba sutrumpina darbo laiką keturiomis valandomis per savaitę).“

1.2. pakeičiu Reglamento 1862 punktą ir išdėstau jį taip:

„1862. Darbuotojų, dirbančių ilgesnėmis negu aštuonių darbo valandų pamainomis, prašymu Reglamento 1861.2 - 1861.4 papunkčiuose nurodytas papildomas poilsio laikas gali būti sumuojamas per kelis mėnesius tol, kol susidaro papildoma poilsio diena, kuri suteikiama ne vėliau kaip paskutinį sumuojamą mėnesį.“

1.3. pakeičiu Reglamento 1863 punktą ir išdėstau jį taip:

„1863. Sprendimas dėl sutrumpintos darbo laiko normos nustatymo bei papildomų poilsio dienų darbuotojams, numatytų Reglamento 1861 punkte, suteikimo įforminamas Personalo valdymo skyriaus vedėjo įsakymu, kuriame nurodomas sutrumpintos darbo laiko normos, papildomos (-ų) poilsio dienos (-ų) ar (ir) sutrumpinto darbo laiko nustatymo terminas ir, atsižvelgiant į darbuotojo prašymo konkretumą, nurodoma konkreti mėnesio (savaitės) diena (dienos), kuriomis darbuotojui suteikiama (-os) papildoma (-os) poilsio diena (-os) ar (ir) sutrumpinamas darbo laikas (pastaruoju atveju nurodomas darbo pradžios ir pabaigos atitinkamą dieną laikas), arba nustatoma lanksti darbuotojo teisės realizavimo taisyklė, pagal kurią konkreti mėnesio (savaitės) diena (dienos), kuriomis darbuotojui suteikiama (-os) papildoma (-os) poilsio diena (-os) ar (ir) sutrumpinamas darbo laikas nustatomi raštu suderinus su darbuotojo tiesioginiu vadovu.“

2. Į p a r e i g o j u:

2.1. Fondo valdybos Teisės skyrių šį įsakymą pateikti Teisės aktų registrui ir paskelbti intraneto svetainėje;

2.2. Fondo valdybos Klientų aptarnavimo valdymo skyrių šį įsakymą paskelbti Fondo valdybos interneto svetainėje;

2.3. Fondo valdybos darbuotojus su šiuo įsakymu Reglamento nustatyta tvarka susipažinti pasirašytinai per 3 darbo dienas;

2.4. Valstybinio socialinio draudimo fondo valdybos teritorinių skyrių direktorius su šiuo įsakymu Reglamento nustatyta tvarka susipažinti pasirašytinai per 3 darbo dienas;

2.5. Fondo valdybos Dokumentų tvarkymo skyrių:

2.5.1. šį įsakymą išsiųsti Fondo valdybos direktoriaus pavaduotojams, Fondo valdybos padaliniams, Valstybinio socialinio draudimo fondo valdybos teritoriniams skyriams ir Lietuvos Respublikos socialinės apsaugos ir darbo ministerijai;

2.5.2. Reglamento nustatyta tvarka su šiuo įsakymu Dokumentų valdymo sistemos (toliau – DVS) priemonėmis pasirašytinai supažindinti visus Fondo valdybos darbuotojus – DVS naudotojus ir Valstybinio socialinio draudimo fondo valdybos teritorinių skyrių direktorius;

2.6. Fondo valdybos Personalo valdymo skyrių Reglamento nustatyta tvarka su šiuo įsakymu pasirašytinai supažindinti po šio įsakymo įsigaliojimo priimtus naujus darbuotojus.

Direktorė	Julita Varanauskienė